ઉરી હુમલાના શહીદો માટે સહાય એકત્ર કરવા રાજકોટ બસ સ્ટેન્ડમાં દાનપેટી મૂકવામાં આવી હતી. જેમાં મુસાફરો પોતાની શક્તિ મુજબ પૈસા નાખતા. ઈશ્વરે જેને કંઈક આપ્યું છે અને જેમને શહીદો પ્રત્યે લાગણી છે તેઓ તો દાનપેટી સુધી પહોંચતાં જ હતા, પરંતુ મેલાંઘેલાં અને ફાટેલાં-તૂટેલાં કપડાં પહેરેલી એક વ્યક્તિએ ખભે કાગળના ડૂચા સાથે આવીને દાનપેટીમાં પૈસા નાખ્યા ત્યારે હાજર સૌ બોલી ઊઠ્યા કે આ જ સાચો દેશપ્રેમ છે.